
4.pielikums
TEHNISKAIS UZDEVUMS
Atklātam konkursam
”Absorbcijas tipa siltumsūkņa piegāde un nomaiņa”
Pasūtījuma identifikācijas Nr. RS2023/234/AK

1. Esošās situācijas apraksts
Siltumcentrāle (turpmāk - SC) “Imanta” nodota ekspluatācijā 1974.gadā Rīgas pilsētas kreisā krasta Imantas rajona siltumslodžu segšanai. Siltumavota kopējā uzstādītā siltuma jauda ir 405,1 MWth – 3 x 116,3 MWth ūdenssildāmie katli (turpmāk - ŪSK) KVGM-100, 8,5 MWth tvaika katls VAPORT TTK-300 SH un 47,7 MWth/47,7 MWel koģenerācijas energobloks.
AS “RĪGAS SILTUMS” SC “Imanta” kombinētā cikla koģenerācijas energobloka sastāvā ietilpst:
· gāzes kompresors EGSH-S-180/1250W (Kobelco KS31SEN), darba spiediens 45 bar, ar sprādziendrošu izpildījuma elektrodzinēju II2G-EEx ABB AMD630L2TBSBM;
· gāzes turbīna Rolls-Royce RB 211-24GT ar elektrisko jaudu 31,7 MWel,
· katls – utilizators Transelektro Power ar ražību 63 t/h, spied. 67 bar., temp. 511 ºC;
· tvaika turbīna B+V Industrietechnick MARC4-H01 ar elektrisko jaudu 
16 MWel. 
2006.gadā ŪSK tika modernizēti, aprīkojot tos ar “John Zink” degļiem (4 gab. katram ŪSK).
2009.gadā ŪSK-3 tika uzstādīts “Dansk Energi Teknik” ražots kondensācijas ekonomaizers (tips – EFB-D-200-36/36-220, Q = 10 MW, PN = 6 bar).
2010.gadā SC “Imanta” koģenerācijas energobloka darba efektivitātes paaugstināšanai tika uzstādīts absorbcijas siltumsūknis (dzesētājs) BROAD - BDS 183x0.4-65/47-29/55-300-Fb-Mb ar siltuma jaudu 5 MW. Siltumsūkņa automātiskā vadības sistēma ir izbūvēta uz TREND kontrollera bāzes.
2018.gadā veikta papildus sildvirsmu uzstādīšana ŪSK Nr.3 kondensācijas ekonomaizeram un esošā siltumsūkņa BROAD dzesēšanas kontūra pievienošana ŪSK Nr.3 ekonomaizeram, kā rezultātā siltumsūkni iespējams darbināt gan kopā ar koģenerācijas energobloku, gan ar ūdenssildāmo katlu.
	2023.gadā siltumsūkņa BROAD siltumtīklu kontūrā konstatēta noplūde, kuru izraisījusi siltumapmaiņas cauruļu korozija. Ņemot vērā, ka šāds defekts radies atkārtoti, nolemts veikt siltumsūkņa nomaiņu.
2. Darba mērķis
Lai atjaunotu SC “Imanta” ūdenssildāmā katla KVGM-100 Nr.3 ekonomaizera darbības efektivitāti, nepieciešams veikt esošā siltumsūkņa nomaiņu pret ekvivalentu, jaunākās paaudzes absorbcijas tipa siltumsūkni.
3. Darbu apjoms
3.1. [bookmark: _Hlk500493791]Apsekot SC “Imanta”, iepazīties ar uzstādīto absorbcijas tipa siltumsūkni, tā pieslēgumu un palīgiekārtām.
3.2. Izstrādāt un saskaņot ar Pasūtītāju darbu izpildes programmu un detalizētu darbu izpildes tāmi, ievērojot Ministru kabineta 03.05.2017. noteikumus Nr.239 "Noteikumi par Latvijas būvnormatīvu LBN 501-17 "Būvizmaksu noteikšanas kārtība"".
3.3. Veikt iekārtu un materiālu piegādi saskaņā ar Pasūtītāju saskaņoto darbu izpildes programmu un specifikāciju.
3.4. Veikt darbus, kas saistīti ar esošā siltumsūkņa demontāžu, utilizēšanu un vietas atbrīvošanu jaunā siltumsūkņa uzstādīšanai.
3.5. Atbilstoši izskatītajai un saskaņotajai darbu izpildes programmai, veikt siltumsūkņa uzstādīšanu un to pieslēgšanu esošajām palīgiekārtām un inženierkomunikācijām un sistēmām.
3.6. Veikt visu jaunuzstādīto iekārtu, cauruļvadu un kabeļu marķēšanu atbilstoši AS “RĪGAS SILTUMS” siltumavotu funkcionālo sistēmu klasifikācijas un marķēšanas kārtības rokasgrāmatai (turpmāk - KKS Rokasgrāmata).
3.7. Veikt jaunā siltumsūkņa pieslēgšanu esošajai, uz TREND kontrolieriem balstītajai, automatizētās vadības sistēmai. 
3.8. Jānodrošina siltumsūkņa un tā palīgiekārtu vadība no lokāla HMI vadības paneļa un no SC “Imanta” vadības pults.
3.9. Veikt siltumenerģijas, tvaika un elektroenerģijas skaitītāju un parametru datu nolasīšanu un nodošanu AS “RĪGAS SILTUMS” operatīvi tehniskās informācijas tīklā.
3.10. Veikt absorbcijas siltumsūkņa palaišanu un ieregulēšanu, tai skaitā 72 (septiņdesmit divu) stundu komplekso pārbaudi.
3.11. Veikt personāla apmācību jaunuzstādīto sistēmu un iekārtu ekspluatācijā.
3.12. Veikt siltumsūkņa ieregulēšanas, palaišanas un testēšanas darbus, sastādīt režīmu karti pie slodzēm 25%, 50%, 75%, 100% no katla nominālās jaudas 
(80 MWth).
3.13. Veikt siltumsūkņa garantēto parametru pārbaudi atbilstoši Tehniskā uzdevuma 13. sadaļas “Funkcionālās garantijas” prasībām.
3.14. Pirms nodošanas pieņemšanas akta parakstīšanas sagatavot un iesniegt nepieciešamā apjomā izpilddokumentāciju atbilstoši Latvijas Republikas būvnormatīvu un konkursa tehniskā uzdevuma prasībām un iesniegt Pasūtītājam izskatīšanai, parakstīšanai un arhivēšanai. Izpilddokumentācijai ir jāsatur visas AS “RĪGAS SILTUMS”, Automatizētās vadības sistēmas (AVS Rokasgrāmata) 11. sadaļā minētās sastāvdaļas.
3.15. Sagatavot siltumsūkņa ražotāja ekspluatācijas instrukciju valsts valodā.
3.16. Pēc testēšanas beigšanas, visi AVS parametri un iestatījumi ir jāsaglabā un jānodod Pasūtītājam, aktualizējot tos garantijas laikā veikto izmaiņu gadījumos.
3.17. Nodot siltumsūkni ekspluatācijā atbilstoši konkursa nolikuma, tehniskā uzdevuma un normatīvo dokumentu prasībām.
3.18. Nodot Pasūtītājam AVS programmnodrošinājumu atbilstoši AS “RĪGAS SILTUMS” AVS rokasgrāmatas 9. sadaļas “AVS programmnodrošinājuma nodošana AS “RĪGAS SILTUMS”” prasībām.
4. Nosacījumi tehniskā risinājuma izstrādei, saskaņošanai un iekārtu izvēlei
4.1. Darbu izpildes programmas izstrādāšana, saskaņošana un iesniegšana ir jāveic saskaņā ar AS “RĪGAS SILTUMS” KKS Rokasgrāmatu un AVS Rokasgrāmatu. (Ar KKS un AVS Rokasgrāmatām Pretendents var iepazīties uz vietas AS “RĪGAS SILTUMS” saskaņā ar Nolikuma 1.8. punktā nosacījumiem. KKS un AVS Rokasgrāmatas tiks izsniegtas Izpildītājām pēc līguma noslēgšanas).
4.2. Darbu izpildes programmas izstrādi un vadīšanu veikt attiecīgā jomā sertificētam speciālistam, kuram ir derīgs sertifikāts. Darbu izpildes programmas saskaņošanu jāveic projekta vadītājam, vai atbilstošās tehniskā projekta sadaļas vadītājam.
4.3. Uzstādītajām iekārtām jāspēj lietderīgi utilizēt aizejošo dūmgāzu atlikušo zema potenciāla siltumu atgūstot ne mazāk kā 2,0 MW siltumenerģijas pie ŪSK Nr.3 katla slodzes 80 MW.
4.4. Paredzēt ar tvaiku darbināmu absorbcijas tipa siltumsūkni ar šādiem tehniskajiem parametriem: 
4.4.1. siltumsūkņa efektivitāte (COP) ne zemāka kā 1,7;
4.4.2. dzesēšanas kontūra atdzesēšana vismaz līdz 20 oC;
4.4.3. titāna vai ekvivalenta materiāla caurules siltumsūkņa ģeneratora, kondensatora un absorbcijas kontūros.
4.5. Tehniskajam risinājumam jābūt tādam, lai pēc jauno iekārtu uzstādīšanas saglabātos zems īpatnējais elektroenerģijas patēriņš katlu mājā.
4.6. Automatizētās vadības sistēmas tehniskā risinājuma sadaļā paredzēt risinājumus, kas nodrošina jaunā siltumsūkņa vadību ar esošo automatizētās vadības sistēmu. Esošā sistēma ir balstīta uz TREND kontrolleriem. 
4.7. Elektroapgādes sistēmas tehniskā risinājuma sadaļā paredzēt:
4.7.1. montāžas rasējumus ar jaunajiem spēka kabeļiem un kontrolkabeļiem;
4.7.2. jauno elektroiekārtu metāla korpusu savienošanu ar esošo zemējuma kontūru;
4.7.3. elektroenerģijas skaitītāja un pārsprieguma aizsardzību uzstādīšanu siltumsūkņa 0,4 kV sadalē;
4.7.4. nepieciešamības gadījumā pārnest darbojošos kabeļus uz jauniem kabeļu plauktiem;
4.7.5. dzinēju, ar jaudu virs 0,3 kW, aprīkošanu ar frekvenču pārveidotājiem.
5. Prasības darbu izpildei
5.1. Izpildītāja darbu vadītājam pirms darbu sākuma iepazīties ar Pasūtītāja darba drošības, elektrodrošības, ugunsdrošības un iekšējās darba kārtības noteikumiem, parakstoties attiecīgajā žurnālā.
5.2. Darbus veikt saskaņā ar MK noteikumu Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” prasībām, Latvijas energostandarta LEK 002 un LEK 008 prasībām, LVS EN13480, Latvijas būvnormatīviem (LBN), darba aizsardzības, vides aizsardzības prasībām, AS “RĪGAS SILTUMS” KKS un AVS rokasgrāmatām un citiem normatīviem, kā arī reglamentējošiem aktiem.
5.3. Pirms darbu uzsākšanas, saskaņot darbu izpildes programmu ar attiecīgo dienestu, darbu organizācijas principus, metodes, darbu izpildes termiņus, personāla sastāvu ar Pasūtītāja atbildīgo personu, lai nodrošinātu drošu darbu izpildi strādājošā ražošanas objektā.
5.4. Saņemt no Pasūtītāja atbildīgās personas par līguma izpildi darbu uzsākšanas atļauju.
5.5. Pasūtītājs nodrošina Izpildītājam pieeju pie tā rīcībā esošās tehniskās informācijas un dokumentācijas, kas nepieciešama Izpildītājam darbu veikšanai.
5.6. Visām metāla konstrukcijām jābūt nokrāsotām ar grunts krāsu un dekoratīvo krāsu. Krāsu toņus saskaņot ar Pasūtītāju. Krāsas kalpošanas ilgums ne mazāk kā 15 gadi.
5.7. Darbu izpildes laikā nodrošināt Darbu izpildes vietas sakopšanu katras darba dienas beigās, bet pēc Darbu pabeigšanas līdz Darbu nodošanas – pieņemšanas akta parakstīšanai sakopt un savest kārtībā Darbu izpildes vietu pilnā apjomā, izvest atkritumus. Sakārtoto Darbu izpildes vietu pēc Darbu pabeigšanas nodot Pasūtītāja par Līguma izpildi atbildīgajai personai.
5.8. Demontētos materiālus un celtniecības atkritumus utilizē Izpildītājs. 
Nodrošināt Darba laikā demontēto iekārtu un cauruļvadu un metāla aizsargapvalku (metāllūžņu) saglabāšanu, nogādāšanu un nodošanu par saviem līdzekļiem Pasūtītāja atbildīgās personas par Līguma izpildes gaitu nozīmētajam darbiniekam.
5.9. Darbu izpildes laikā jāievēro SC “Imanta” caurlaižu režīma noteikumi un AS “RĪGAS SILTUMS” iekšējās kārtības noteikumi, kā arī 19.06.2007. Rīgas domes saistošie noteikumi Nr.80 “Sabiedriskās kārtības noteikumi Rīgā”.
6. Prasības metināšanas darbiem
6.1. Metināšanas darbus jāveic atbilstoši metināšanas procesa specifikācijai (WPS) un saskaņā ar Latvijas Standartiem (LVS), un citiem reglamentējošiem dokumentiem.
6.2. Metināšanas tehnoloģiju neievērošanas gadījumā, Pasūtītājs ir tiesīgs apturēt darbu izpildi līdz brīdim, kad pārkāpumi tiek novērsti.
6.3. Pirms metināšanas darbu uzsākšanas Pasūtītājam uzrādīt:
6.3.1. Izpildītāja metinātāju kvalifikācijas pārbaudes sertifikātu* kopijas, saskaņā ar standartu LVS EN ISO 9606-1 uz metināšanas veidu. Parauga pārbaude ietver vizuālo un rentgena (RT) pārbaudi.
Piezīme: *Metinātāja kvalifikācijas pārbaudes sertifikātam jābūt izsniegtam uz Pretendentu, kā  sertifikāta turētāja firmu, ja metinātāju kvalifikācijas pārbaudes sertifikāts nav izsniegts uz Pretendenta vārdu, tad ir jāpievieno attiecīga satura vienošanos starp Pretendentu un sertifikāta turētāja firmu.
6.3.2. Metināšanas procesa specifikāciju (WPS) apliecinošu dokumentu, saskaņā ar standartu LVS EN ISO 15609-1, ar ražotāja (Izpildītāja) WPQR numuru, kas atbilst pasūtītāja prasībām (LVS EN ISO 15614-1 vai ekvivalentam standartam). 
7. Veicamo darbu un iekārtu garantijas
7.1. Darbiem, uzstādītajām iekārtām un nomainītajām detaļām dot garantijas laiku vismaz 36 mēnešus, bet ne ilgāku kā 60 mēnešus.
7.2. Veiktajai iekārtu apkopei dot garantijas laiku, atbilstoši starplaikam (laika periodam)  starp iekārtu apkopēm. Avāriju risku novēršanas darbiem avāriju remonta darbiem un nomainītajām detaļām dot garantijas laiku 12 (divpadsmit) mēnešus. 
8. Darba aizsardzības un ugunsdrošības prasības
Izpildītājs ir atbildīgs par darba organizācijas atbilstību Latvijas Republikas spēkā esošajos normatīvajos aktos noteiktajām darba aizsardzības un ugunsdrošības prasībām. Pasūtītājs ir tiesīgs apturēt darbu izpildi, ja Izpildītājs neievēro darba aizsardzības un ugunsdrošības noteikumu prasības.
9. Nosacījumi izpilddokumentācijas izstrādāšanai, saskaņošanai un iesniegšanai Pasūtītājam
9.1.  ir jānoformē veikto darbu izpilddokumentācija, kurā jāiekļauj:
9.1.1. vispārējā darbu izpildes dokumentācijas teksta lapas (titullapa, satura rādītājs, būvkomersanta reģistrācijas apliecības kopija, atbilstoši darbu vadīšanas sertifikātu kopijas, darba uzdevuma kopija, u.c.);
9.1.2. kopējs visu veikto darbu apraksts;
9.1.3. akti par veiktajām pārbaudēm;
9.1.4. visi Tehniskā projekta rasējumi, kuros ir veiktas izmaiņas;
9.1.5. tehniskās pases un atbilstības sertifikāti ar norādi uz ražotāju, modeli, marku, piegādātājfirmu un izgatavotājvalsts;
9.1.6. segto darbu akti (ja šādi darbi veikti);
9.1.7. ekspluatācijas instrukcijas valsts valodā;
9.1.8. cita nozīmīga dokumentācija.
9.2. Izpildītājs izstrādāto izpilddokumentāciju iesniedz Pasūtītājam izskatīšanai vismaz divus vai vairāk eksemplārus papīra formātā, kur viens izpilddokumentācijas eksemplārs paliek pie Pasūtītāja, bet otrs un visi pārējie izpilddokumentācijas eksemplāri tiek nodoti Izpildītājam papildinājumu, korekciju veikšanai.
9.3. Izpilddokumentācijas izstrādi, iesniegšanu Pasūtītājam izskatīšanai, parakstīšanai, un Pasūtītāja izskatītās un parakstītās izpilddokumentācijas visu eksemplāru iesniegšanu Pasūtītājam veikt atbilstoši darbu izpildes laika grafikam un tehniskajā uzdevumā norādītajam darbu izpildes termiņam, paredzot, ka Pasūtītājs veic sākotnējo izpilddokumentācijas izskatīšanu 10 darba dienu laikā un atkārtotu izskatīšanu, parakstīšanu 5 darba dienu laikā.
9.4. Ja par izskatīšanai iesniegto izpilddokumentāciju Pasūtītājs sastāda un Izpildītājam nodod vai nosūta piezīmes, tad Izpildītājam izpilddokumentācijā ir jāveic visi saņemtajās piezīmēs norādītie papildinājumi, koriģējumi un ne vēlāk kā 5 darba dienu laikā papildinātā, koriģētā izpilddokumentācija atkārtoti jāiesniedz Pasūtītājam izskatīšanai.
9.5. Izpildītājs sagatavo un nodod Pasūtītājam izpilddokumentāciju, kuru iepriekš Pasūtītājs ir izskatījis un parakstījis:
9.5.1. 1 (vienu) oriģinālu eksemplāru papīrveidā;
9.5.2. 1 (vienu) oriģināla kopiju eksemplāru papīrveidā;
9.5.3. 1 (vienu) eksemplāru elektroniskā veidā ierakstītu datu nesējā. 
9.6. Izpilddokumentācijas datu nesējā jāiekļauj:
9.6.1. viens .pdf (Adobe Reader) dokuments, kurā iekļauta visa izpilddokumentācijā iekļautā  dokumentācija (ar visiem parakstiem, saskaņojumiem, dokumentācijas lapas numerāciju);
9.6.2. visi .dwg (AutoCad), .doc (Word), .pdf (Adobe Reader) vai citas izpilddokumentācijas izstrādē izmantotās programmatūras dokumenti;
9.6.3. katrs izpilddokumentācijas rasējums (.dwg (AutoCAD) programmatūras dokuments vai cita izmantotā programmnodrošinājuma dokuments) atsevišķā .pdf (Adobe Reader) failā.
10. Darbu izpildes termiņi
10.1. Visu darbu apjomā paredzēto darbu izpildi veikt ne ilgāk kā 50 (piecdesmit) nedēļu laikā no līguma noslēgšanas dienas.
10.2. Pasūtītājs ražošanas apstākļu dēļ ir tiesīgs mainīt Darba izpildes termiņus, saskaņojot to ar Izpildītāju. Darbu izpildes laika grafiks tiks precizēts darbu izpildes laikā.


11. [bookmark: _Toc333564333]Iekārtu apkopes līguma nosacījumi
11.1. Iekārtu apkopes līguma noslēgšana paredzēta vienlaicīgi ar līguma noslēgšanu par SC “Imanta” esošā absorbcijas tipa siltumsūkņa BROAD - BDS 183x0.4-65/47-29/55-300-Fb-Mb ar siltuma jaudu 5 MW nomaiņu ar samaksu gadā saskaņā ar Pretendenta Pieteikuma vēstuli, balstoties uz Iekārtu apkopes līguma projektu.
11.2. Iekārtu apkopes līguma pakalpojumos jāiekļauj visu projekta realizācijā izbūvēto iekārtu apkopes darbi. 
11.3. [bookmark: _Toc245056923]Iekārtu apkopes līguma darbība jānodrošina līdz izbūves līguma darbu garantijas termiņa beigām.	
11.4. Izpildītāja veiktajiem iekārtu apkopes darbiem jānodrošina stabila un efektīva pamatiekārtu darbība visā iekārtu apkopes līguma darbības laikā.
11.5. Sniegt telefoniskas konsultācijas darba dienās no plkst. 7.00 līdz plkst. 22.00 un veikt defektu (problēmas) novērtējumu.
11.6. Avārijas gadījumā Izpildītājs ierodas pie Pasūtītāja 6 (sešu) stundu laikā darba dienās un 6 (sešu) stundu laikā brīvdienās un svētku dienās skaitot no izsaukuma par avāriju nosūtīšanas.
11.7. Veikt siltumsūkņa un tā apsaistes sistēmas tehniskās apkopes darbus, saskaņā ar iekārtu izgatavotājrūpnīcas instrukcijām, tai skaitā:
11.7.1. siltumsūkņa iekārtu darbības monitoringu;
11.7.2. spiediena mērījumu datēšanu, mēriekārtu darba derīguma pārbaudi;
11.7.3. vizuālo pārbaudi uz iespējamām sūcēm un koroziju, mēriekārtu darba derīguma pārbaudi;
11.7.4. siltumsūkņa vakuuma pārbaudi un nepieciešamā vakuuma daudzuma nodrošināšanu dzesēšanas kontūrā ar vakuumēšanas iekārtu;
11.7.5. izpildmehānismu vizuālo pārbaudi, vadu izolācijas pārbaudi, sprieguma mērīšanu uz izpildmehānisma spailēm, armatūru (aizbīdņu, ventiļu, vārstu un tml.) tehniskā stāvokļa pārbaudi (pozīcijas pārbaude, blīvējuma pārbaude, pilna darba cikla pārbaude);
11.7.6. armatūru tehniskā stāvokļa pārbaudi (blīvējuma pārbaude), uzstādīto darba parametru pārbaudi;
11.7.7. temperatūras, spiediena, līmeņa un plūsmas devēju pienākošā sprieguma pārbaudi uz devēja spailēm, devēja pretestības pārbaudi, vizuālo pārbaudi, lai kontrolētu vai nav bojāta vadu izolācija, vadi nav apsūbējuši, deguma pazīmes, kontaktu pārvilkšana, mērījumu dokumentēšanu;
11.7.8. izplešanās tvertņu vizuālo apskati, gaisa pretspiediena pārbaudi tvertnē un blīvējuma pārbaudi;
11.7.9. veikt sūkņu vizuālo apskati, vadu izolācijas pārbaudi, blīvslēgu pārbaudi, vibrodiagnostiku, sūkņu spiedienu starpības starp sūcvadu un spiedvadu pārbaudi, sūkņu rotora griešanās virziena pārbaudi, sūkņu ražības pārbaudi caur siltumenerģijas skaitītāja kalkulatoru;
11.7.10. cauruļvadu savienojumu un armatūru blīvējumu vietu pārbaudi, un iespējamo spiediena krituma konstatēšanu;
11.7.11. cieto daļiņu filtru revīziju un blīvējuma pārbaudi;
11.7.12. aukstumaģenta šķīduma analīzes;
11.7.13. siltumsūkņa elektrisko sadales sistēmas, frekvenču pārveidotāju un sazemējuma apkopes un pārbaudes darbus;
11.7.14. atbilstoši ražotāja noteiktajam grafikam, veikt plānoto rezerves daļu nomaiņu.
11.8. Veikt nepieciešamos apkopes darbus saskaņā ar Līgumu un paredzēto apkopes darbu periodiskumu iekārtu drošai uzturēšanai darba kārtībā.
11.9. Iesniegt rakstveida atskaites par darbu izpildi (atskaites formu par izpildītajiem darbiem Izpildītājs saskaņo ar Pasūtītāju).
11.10. Sniegt kvalificētas konsultācijas par siltumsūkņa iekārtu un to palīgiekārtu ekspluatāciju saskaņā ar ražotājfirmu tehniskajiem noteikumiem.
11.11. Veikt iekārtu avārijas remontu un neplānotu remontu darbus noteiktā garantijas termiņa ietvaros. Iekārtu detaļu nomaiņu veikt saskaņā ar iekārtu apkopes Līguma nosacījumiem.
11.12. Iekārtu avārijas apstāšanās gadījumā veikt visus nepieciešamos darbus, lai atjaunotu siltumsūkņa darbību. Gadījumā, ja iekārtas darbības atjaunošanai jāveic papildus remonta darbi, kas nav paredzēti Līguma garantijas apjomā, 1 (vienas) darba dienas laikā iesniegt Pasūtītājam tāmi un darbu aprakstu remontu pasākumiem un veikt remontu darbus pēc Pasūtītāja akcepta saņemšanas.
11.13. Sagatavot visu padarīto tehniskās apkopes (servisa) darbu reģistrācijas žurnālu, izvietot to darbavietā un regulāri veikt žurnāla aizpildīšanu. Ne vēlāk kā 5 dienu laikā pēc darbu pabeigšanas, sagatavot atskaiti par veiktajiem darbiem, un iesniegt to Pasūtītājam papīra un elektroniskā formā.
11.14. Neparedzētu darbu gadījumā (siltumsūkņa iekārtas avārijas remonts vai ārpuskārtas apkope) Izpildītājs ierodas objektā pēc Pasūtītāja telefoniska izsaukuma vai e-pasta pieteikuma un veic neatliekamus darbus iespējami īsā laikā. Izpildītājs novērš Pasūtītājam radušās problēmas, kas saistītas ar iekārtu ekspluatāciju.
12. [bookmark: _Toc278876012][bookmark: _Toc333564334]Funkcionālās garantijas
12.1. [bookmark: _Hlk80284430]Garantēto parametru aprēķins tiks veikts pie sekojošiem parametriem un nosacījumiem:
12.1.1. funkcionālo garantiju pārbaudes veic Izpildītājs Pasūtītāja pārstāvja klātbūtnē, darbu nodošanas – pieņemšanas laikā (72 stundu pārbaudē), tai skaitā darbs pie garantētās jaudas parametriem ne mazāk kā 4 stundas;
12.1.2. saskaņā ar SC “Imanta” KVGM-100 katla Nr.3 režīmu karti pie katla nominālās jaudas (80 MWth) vai pie samazināta slodžu diapazona atbilstoši klimatiskajiem apstākļiem;
12.1.3. siltumnesēja ūdens temperatūras katla ieejā un pirms kondensācijas ekonomaizera apkures sezonas laikā 42-45 °C;
12.1.4. ārgaisa temperatūra apkures periodā 0 ºC;
12.1.5. kurināmais dabasgāze ar zemāko siltumspēju 8310 kcal/m3;
12.1.6. uzstādītā siltumsūkņa kopējā jauda, kW (tiks ņemta no Izpildītāja piedāvājuma); 
12.1.7. uzstādītā siltumsūkņa dzesēšanas kontūra jauda, kW (tiks ņemta no Izpildītāja piedāvājuma).
12.1.8. siltumsūkņa plānotās darba stundas 4000 h;
12.1.9. ar siltumsūkni izstrādātās MWh (atgūtais siltumenerģijas apjoms x siltumsūkņa plānotās darba stundas 4000 h);
12.1.10. siltumsūkņa efektivitāte (COP) = (Kopējā siltumsūkņa jauda/ Patērētais siltuma daudzums).
12.2. Minimāli pieļaujamie pārbaudes laikā sasniedzamie parametri, kurus nesasniedzot darbu pieņemšana nav iespējama, un kuru sasniegšanai Izpildītājam, uz sava rēķina jāizlabo jebkura nepilnība:
12.2.1. siltumsūkņa efektivitāte (COP) par 0,1 zemāka nekā garantētā;
12.3. Ja funkcionālo garantiju parametru pārbaudē netiek sasniegti garantētie rādītāji, bet sasniegtie rādītāji ir ne mazāki kā Nolikuma “Tehniskais uzdevums” 4.4.1.punktā noteiktais minimālais līmenis un Izpildītājs izvēlas maksāt zaudējumu atlīdzību tā vietā, lai veiktu iekārtu konstrukcijas izmaiņas, modifikācijas un/vai papildinājumus, tad ir jāmaksā zaudējumu atlīdzība:
12.3.1. ja netiek sasniegta siltumsūkņa efektivitāte (COP), ir jāmaksā zaudējumu atlīdzība ar likmi EUR 8 000,00 (astoņi tūkstoši euro, 00 centi) par katriem 0,01 punktiem, par kuriem ir mazāka siltumsūkņa efektivitāte (COP).
12.4. Ja siltumsūkņa efektivitāte (COP) ir zemāka nekā garantētā, bet ne zemāka kā minimālais līmenis un Izpildītājs izvēlas veikt iekārtu konstrukcijas izmaiņas, modifikācijas un/vai papildinājumus, darbi un atkārtotas pārbaudes jāveic līgumā paredzētajā termiņā. 
13. Atklāta konkursa piedāvājumā iekļaujamā informācija un dokumentācija
13.1. Konkursa darbu apjomā paredzēto darbu apraksts un darbu organizācijas plāns.
13.2. Piedāvātā absorbcijas siltumsūkņa detalizēta specifikācija un apraksts, norādot darbības parametrus, siltumsūkņa iekšējo kontūru izejmateriālus, ražotāja nosaukumu un izgatavotājvalsti. 
13.3. Piedāvāto iekārtu un materiālu (absorbcijas siltumsūknis, cauruļvadi un tml.) sertifikātu kopijas, specifikācija un apraksts, norādot piegādātājfirmas, ražotāja nosaukumu un izgatavotājvalsti.
13.4. Darbu izpildes laika grafiks (pa nedēļām).
13.5. Informācija par iekārtu garantētajiem darbības parametriem (skat. Nolikuma 1.pielikumā).
13.6. 

1.pielikums. Informācija par iekārtu
garantētajiem darbības parametriem

Informācija par iekārtu
garantētajiem darbības parametriem
Tabula 1.
	Nr.
	Rādītājs
	Mērv.
	Rādītāji

	1. 
	Ārgaisa temperatūra
	ºC
	0

	2. 
	Siltumnesēja ūdens temperatūra pirms kondensācijas ekonomaizera
	ºC
	42-45

	3. 
	Dabasgāzes zemākā siltumspēja (vidējā)
	kcal/m3
	8310

	4.  
	Kopējā siltumsūkņa jauda
Aizpilda pretendents
	kW
	

	5. 
	Dzesēšanas kontūra jauda
Aizpilda pretendents
	kW
	

	6. 
	Patērētais siltuma daudzums
(1.-2.p.)
Aizpilda pretendents
	kW
	

	7. 
	Siltumsūkņa efektivitāte (COP)
(Kopējā siltumsūkņa jauda/ Patērētais siltuma daudzums)*
Aizpilda pretendents
	
	



